Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 114

13. Gyakorlati ismeretek alkalmazása során a rendőr: — ismerje a szolgálati hely rendjét és fegyelmét, működését, az alá- és fölérendeltségi viszony kifejeződését, a parancs adásának és végrehajtásának rendjét, a szolgálati út betartását; — ismerje a személyi szabadságot korlátozó és nem korlátozó szolgálati kötelezettségek végrehajtásának módját a gyakorlatban, az ezekről készített jelentések alaki és tartalmi követelményeit; — ismerje a kényszerítő eszközök használatának elkerülésére irányuló törekvéseket, illetve elkerülhetetlenségük esetén azok okait, a kényszerítő eszközök használatának kivizsgálását és az azt követő eljárást; — legyen képes a járőrszolgálat ellátására, szervezésére, a személyi szabadságot korlátozó és nem korlátozó szolgálati kötelezettségek teljesítésére, a kényszerítő eszközök gyakorlati alkalmazására (különös figyelemmel a fegyverhasználatra); — ismerje a közlekedési szervek szolgálati rendszerét, a technikai eszközök alkalmazását (sebességmérő, környezetvédelmi műszerek, a járművek megállítására használt műszerek, eszközök), a baleseti helyszínelés és vizsgáló tevékenységet, a baleseti helyszínelés és a forgalomellenőrzés során alkalmazott technikai eszközöket; — ismerje a helyszínnyomok biztosításával kapcsolatos feladatok végrehajtását, a körözési tevékenység eszközeit, alapvető módszereit, a személyes szabadságot korlátozó büntetőeljárás jogi kényszerintézkedések (őrizetbe vétel, elővezetés, intézkedés ismeretlen helyen tartózkodó gyanúsított ellen stb.) teljesítését, az adatgyűjtési tevékenység végrehajtását, a helyszíni szemle lefolytatását, eredményeinek rögzítését; — ismerje a szabálysértés elkövetése miatti intézkedés végrehajtásának módját a gyakorlatban és az ezekről készített feljelentések alaki és tartalmi követelményét, a szabálysértési eljárás lefolytatását. IV. A szakmai vizsgáztatásra vonatkozó előírások Az iskolarendszerű és az iskolarendszeren kívüli szakképzést követő szakmai vizsgát a 10/1993. (XII. 30.) MüM rendelet előírása szerint a belügyminiszter által feljogosított szakképző intézményben és az intézmény mellett működő vizsgabizottságok előtt kell letenni. A szakmai vizsgára bocsátás feltételei: — a Központi Programban előírt tantárgyak tananyagaiból (moduljaiból) folytatott tanulmányai eredményes befejezése, — a Központi Programban meghatározott időtartamú és formájú szakmai gyakorlat eredményes teljesítése, — az előírtaknak megfelelő gépjárművezetői engedéllyel történő rendelkezés. A rokon (határőr) szakképesítéssel jelentkező az átképzésre vonatkozó Központi Programban leírtak teljesítését követően bocsátható szakmai vizsgára. A szakmai vizsga részei Írásbeli vizsga: A belügyminiszter által kiadott feladatsor megoldása, amely a rendészeti igazgatási ismeretek elsajátítását ellenőrzi. Tantárgy: Rendészeti igazgatási ismeretek Időtartam: 120 perc Gyakorlati vizsga: A szakmai vizsgát szervező intézmény által a vizsga tantárgyaiból összeállított, megtörtént vagy kitalált, videofelvételen rögzített vagy írásos formában feldolgozott események, cselekmények jogi és rendőr-szakmai, elméleti-gyakorlati szempontú, komplex megoldása, valamint a kapcsolódó elméleti kérdések megválaszolása. 2000/90. szám Tantárgy: Közrendvédelmi ismeretek Csapatszolgálati ismeretek Közlekedési ismeretek Szóbeli vizsga: A szóbeli vizsgán a vizsgázó egy tételt húz, és a tantárgy témaköreiből összeállított — a belügyminiszter által kiadott — kérdéseket kell megválaszolnia. Tantárgy: Nyomozási ismeretek A vizsga értékelésére vonatkozó előírások Az írásbeli és szóbeli vizsgarészt egy-egy érdemjeggyel kell értékelni, amelyek egyszerű matematikai átlaga alapján kell megállapítani a szakmai elmélet osztályzatát. A vizsga szakmai gyakorlati osztályzatát a gyakorlati vizsgarész tantárgyankénti érdemjegyeinek egyszerű matematikai átlaga alapján kell megállapítani. * * * A HATÁRRENDÉSZ szakképesítés szakmai és vizsgáztatási követelményei I. A szakképesítés Országos Képzési Jegyzékben szereplő adatai A szakképesítés Jegyzékbe kerülés éve Alkalmazásának utolsó napja azonosító száma megnevezése 52 8912 01 Határrendész Visszavonásig II. A szakképesítés munkaterülete

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes